stanford-oval/wikipedia huggingface dataset:
ชาร์ลผู้อาจหาญ

สำหรับความหมายอื่น ดูที่ ดยุกแห่งเบอร์กันดี
| ชาร์ลผู้อาจหาญ |
| --- | --- |
ชาร์ลผู้อาจหาญ
ดยุกแห่งบูร์กอญ

ประสูติ: 10 พฤศจิกายน ค.ศ. 1433 ดีฌอง, ฝรั่งเศส
สวรรคต: 5 มกราคม ค.ศ. 1477 น็องซี, ฝรั่งเศส
คู่อภิเษก: แคทเธอรินแห่งวาลัวส์ อิซาเบลลาแห่งบูร์บง มาร์การเร็ตแห่งยอร์ก
บุตร: แมรีแห่งบูร์กอญ
พระราชบิดา: ฟิลลิปเดอะกูด
พระราชมารดา: อิซาเบลลาแห่งโปรตุเกส
ชาร์ลผู้อาจหาญ (ฝรั่งเศส: Charles le Téméraire; อังกฤษ: Charles the Bold) หรือ ชาลส์เดอะแรช  (10 พฤศจิกายน ค.ศ. 1433 - 5 มกราคม ค.ศ. 1477) เป็นขุนนางชาวฝรั่งเศส ผู้เป็นบุตรของฟิลลิปเดอะกูดและอินฟันตาอิซาเบลลาแห่งโปรตุเกส เมื่อแรกเกิดได้รับชื่อว่า “ชาร์ล มาร์แต็ง” ต่อมามีบรรดาศักดิ์เป็นดยุกแห่งบูร์กอญ ระหว่างปี ค.ศ. 1467 ถึงปี ค.ศ. 1477
ชาร์ลผู้อาจหาญได้รับฉายาว่า "ชาลส์ผู้โหดร้าย" (Charles the Terrible) จากผู้เป็นศัตรู และเป็นสมาชิกคนสุดท้ายของราชวงศ์วาลัวดยุกแห่งบูร์กอญ การสิ้นพระชนม์ก่อนเวลาอันสมควรของชาร์ลเป็นจุดเปลี่ยนแปลงอันสำคัญของประวัติศาสตร์ยุโรปที่มักจะมองข้ามกันไป
หลังจากการเสียชีวิตของชาร์ลแล้วดัชชีบูร์กอญก็เริ่มเสื่อมสลายลงไปและในที่สุดก็ถูกแบ่งแยกกันระหว่างฝรั่งเศสกับฮาพส์บวร์ค (ผู้ที่กลายเป็นทายาทของชาร์ลผู้อาจหาญโดยการสมรสกับบุตรีแมรีแห่งบูร์กอญ) แต่ทั้งสองฝ่ายต่างก็ไม่พอใจในการแบ่งแยกซึ่งทำให้กลายเป็นชนวนของความขัดแย้งของฝักฝ่ายต่าง ๆ ของดินแดนบูร์กอญในยุโรปตะวันตกอีกต่อมากว่าสองร้อยปี
ดูเพิ่ม

ราชวงศ์วาลัว
กาหลมหรทึก

| กาหลมหรทึก |
| --- | --- |
ประเภท: ละครชุด (ซีรีส์) กึ่งภาพยนตร์
สร้างโดย: เดอะ วัน เอ็นเตอร์ไพรส์
เขียนโดย: บทประพันธ์ ปราปต์ บทโทรทัศน์ ศิริลักษณ์ ศรีสุคนธ์
กำกับโดย: วรวิทย์ ขัตติยโยธิน
ผู้กำกับศิลป์: นนทรีย์ นิมิบุตร
แสดงนำ: ณวัฒน์ กุลรัตนรักษ์ วรรณรท สนธิไชย อนุชิต สพันธุ์พงษ์ ชลวิทย์ มีทองคำ ภรัณยู โรจนวุฒิธรรม
บรรยายโดย: วีระศักดิ์ แม้นพยัคฆ์
ผู้ประพันธ์ดนตรีแก่นเรื่อง: เจษฎา สุขทรามร
ดนตรีแก่นเรื่องเปิด: ไอนีดซัมบอดี (อยากขอสักคน)-สุกฤษฎิ์ วิเศษแก้ว
ดนตรีแก่นเรื่องปิด: กาหลมหรทึก End Theme
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 26 ตอน
การผลิต
ผู้อำนวยการสร้าง: ถกลเกียรติ วีรวรรณ ศิริลักษณ์ ศรีสุคนธ์
ความยาวตอน: 75 นาที
ออกอากาศ
เครือข่าย: ช่องวัน, ไลน์ทีวี
ออกอากาศ: 26 กุมภาพันธ์ พ.ศ. 2561 – 22 พฤษภาคม พ.ศ. 2561
ปกนวนิยายฉบับพิมพ์ครั้งที่ 1
กาหลมหรทึก (อ่านว่า กา-หน-มะ-หอ-ระ-ทึก) (อังกฤษ:  Inspector Vedas) เป็นละครกึ่งภาพยนตร์แนวย้อนยุค สืบสวนสอบสวน ออกฉายทาง ช่องวัน เมื่อ พ.ศ. 2561 ต่อจากเรื่องล่า ผลิตโดย บริษัท เดอะ วัน เอ็นเตอร์ไพรส์ จำกัด เขียนบทโทรทัศน์โดย ศิริลักษณ์ ศรีสุคนธ์ กำกับการแสดงโดย วรวิทย์ ขัตติยโยธิน นำแสดงโดย ณวัฒน์ กุลรัตนรักษ์, วรรณรท สนธิไชย, อนุชิต สพันธุ์พงษ์,ภรัณยู โรจนวุฒิธรรม และ ชลวิทย์ มีทองคำ ร่วมด้วยนักแสดงมากฝีมืออีกคับคั่ง ดัดแปลงจากนวนิยายแนวสืบสวนสอบสวน "กาหลมหรทึก" ของ ปราปต์ หรือ ชัยรัตน์ พิพิธพัฒนาปราปต์ ซึ่งได้รับรางวัลนายอินทร์อะวอร์ด หมวดนวนิยายยอดเยี่ยม ประจำปี 2557, รางวัลชมเชยการประกวดหนังสือดีเด่นของสำนักงานคณะกรรมการการศึกษาขั้นพื้นฐาน ปี 2558, รางวัลเซเว่นบุ๊คอวอร์ด รองชนะเลิศอันดับ 2 ปี 2558 และเข้าชิงรางวัลวรรณกรรมสร้างสรรค์ยอดเยี่ยมแห่งอาเซียน ในปี พ.ศ. 2558
เรื่องย่อ

พ.ศ. 2486 ท่ามกลางไฟมหาสงครามเอเชียบูรพาที่กำลังปะทุ พ.ต.ท.เวทางค์ ภิรมย์รุจ สารวัตรหนุ่มแห่งกองตำรวจสอบสวนกลาง ได้รับแจ้งเหตุฆาตกรรมสะเทือนขวัญเด็กหญิงในบ้านพักย่านวัดระฆังโฆษิตาราม สภาพศพถูกทุบกะโหลกแตก แม่ของผู้ตายให้การว่าน่าจะเป็นฝีมือโจร แต่การสืบสวนเบื้องต้นกลับพบว่าเต็มไปด้วยเรื่องน่าคลางแคลง โดยเฉพาะบนหน้าผาก ข้อมือ และข้อเท้าทั้งสองข้างของผู้ตาย ปรากฏรอยสักปริศนาของคำห้าคำ เหย้า เจ้า แพะ ทิ้ง พงส์ เงื่อนงำอันเชื่อมโยงสู่คดีฆาตกรรมต่อเนื่องพิลึกพิลั่น และคำสักประหลาดทั่วพระนครและจังหวัดธนบุรี รอยแผลเป็นจากประวัติศาสตร์และความลับทางวรรณศิลป์แห่งสยามประเทศ
นักแสดง

| ปี | พ> ศ. 2561 |
| --- | --- |
สถานีออกอากาศ: ช่องวัน, ไลน์ทีวี
ผู้ผลิต: เดอะ วัน เอ็นเตอร์ไพรส์
บทประพันธ์: ปราปต์
บทโทรทัศน์: ศิริลักษณ์ ศรีสุคนธ์
กำกับการแสดง: วรวิทย์ ขัตติยโยธิน
ผู้กำกับศิลป์: นนทรีย์ นิมิบุตร
ตัวละคร: นักแสดงหลัก
พ.ต.ท.เวทางค์ ภิรมย์รุจ / คุณเวท: ณวัฒน์ กุลรัตนรักษ์
นางพะนอนิจ ภิรมย์รุจ / พะนอนิจ สุมนกุล (ป้อมมงคล) / คุณนิจ / คุณหนอ: วรรณรท สนธิไชย
นายกล้า ขันเงิน / นายกล้า ป้อมมงคล: อนุชิต สพันธุ์พงษ์
ร.ต.ท.กบี่ วิไลวุฒิ: ชลวิทย์ มีทองคำ
ร.ต.อ.แชน สว่างศิริ: ภรัณยู โรจนวุฒิธรรม
หลวงลุงเฟื้อง / นายเฟื้อง (พ.ต.อ.เฟื้อง นรชัย): สรพงศ์ ชาตรี
นพ.เตช สุมนกุล: พลวัฒน์ มนูประเสริฐ
หมอสมิต: นพ.วาโย อัศวรุ่งเรือง
นายทองนอก ป้อมมงคล: ดิลก ทองวัฒนา
นางเฉลียว สุมนกุล: อมตา ปิยะวานิชย์
แกละ: พรรณสิริ โฆษิตสุริยะพันธุ์
เด็กชายวินธัย ภิรมย์รุจ (ลูกชายของวโรทัย): พงษ์พิชญ์ ไชยพิทักษ์
ตัวละคร: นักแสดงในคดีที่ 1 เด็กหญิงวาด
เด็กหญิงวาด แก่นจำปา: กุลฑีรา ยอดช่าง
นายฉม แก่นจำปา: ภูธเนศ หงษ์มานพ
นายฮวด: นพพล โกมารชุน
นางเรือน: แอริน ยุกตะทัต
นายลิ่ว แซ่เตียว: พลภัคค์ วัชรพงศ์หิรัญ
นางชะลอ: อริศรา วงษ์ชาลี
นางนภา: ราศี วัชราพลเมฆ
เฮียเกา: นพัตฏ์ธร มัททวีวงศ์
ตัวละคร: นักแสดงในคดีที่ 2 พระมหาสุชีพ
พระมหาสุชีพ: ยุทธนา เปื้องกลาง
นายเลี่ยม: ภคชนก์ โวอ่อนศรี
เปี๊ยก: ธีธัช จรรยาศิริกุล
หลวงพ่อเปิ่น: ไมเคิล เชาวนาศัย
หลวงพ่อมี: จาริวัฒน์ อุปการไชยพัฒน์
หลวงลุงแก้ว: คมสัน ขจรไพศาลสุข
พระดาว: ณัชพงศ์พล สุดดี
นายลิ่ว แซ่เตียว: พลภัคค์ วัชรพงศ์หิรัญ
ตัวละคร: นักแสดงในคดีที่ 3 นายลุ
นายฮวด: นพพล โกมารชุน
นายเต็ง แซ่ลี้: เจษฎ์พิพัฒ ติละพรพัฒน์
กิมท้อ: ลัลณ์ลลิน เตจะสา เวศซ์
นายลุ: วราวุธ โพธิ์ยิ้ม
อาไช้: กรวิชญ์ สูงกิจบูลย์
นายลิ่ว แซ่เตียว: พลภัคค์ วัชรพงศ์หิรัญ
นายเพ้ง: นรินทร์ พรพิทักษ์วงศ์
อาเต๊า: วรรธนะ กัมทรทิพย์
อาจือ: อริสรา ทองบริสุทธิ์
ซินแส: ชาลี คดีเด็ด
นางนภา: ราศี วัชราพลเมฆ
ตัวละคร: นักแสดงในคดีที่ 4 ร้านขนมเนื่องนวล
นายผดุงศักดิ์ ประพนธ์ธรรม: อัครัฐ นิมิตรชัย
นางสาววิไล เนื่องนวล: เรวิญานันท์ ทาเกิด
นายพงษ์ศรี ประพนธ์ธรรม: อนุภาษ เหลืองสดใส
คุณนายสังวาล ประพนธ์ธรรม: ณหทัย พิจิตรา
นายวิรุณ เนื่องนวล: จิระพัชร์ วงศ์ร่วมพิบูลย์
นายวิลาศ เนื่องนวล: วิชยุตม์ ลิ่มรัตนะมงคล
นางฟอง: ชุติมา เอเวอรี่
บัว: อัจฉรียา โพธิพิพิธธนากร
รำพึง: รักชน พุทธรังษี
นายคล้าย: วัชรเกียรติ บุญภักดี
คุณหลวงประพนธ์ธรรม: กิตติพล เกศมณี
นายลิ่ว แซ่เตียว: พลภัคค์ วัชรพงศ์หิรัญ
ปู้ ศรีโรจน์: กิตติพงษ์ ปลื้มปรีดาพร
เฮียดำ: อัมพร ปานกระโทก
คุณนายละเมียด: ชลมารค ธ.เชียงทอง
พระมหาสุชีพ: ยุทธนา เปื้องกลาง
ตัวละคร: นักแสดงในคดีที่ 5 นายอ่ำ
นายอ่ำ แจ้งรุ่ง: วรกร ศิริสรณ์
ยายอร: รัดเกล้า อามระดิษ
นุกูล: จารุวัฒน์ เชี่ยวอร่าม
เอก: ธนโชติ กุสุมรสนานันท์
ตัวละคร: นักแสดงในคดีพระเฟื้อง
วโรทัย ภิรมย์รุจ (พี่สาวของ พ.ต.ท. เวทางค์): พิยดา จุฑารัตนกุล
บูลย์ (คนส่งสาร): ยุกต์ ส่งไพศาล
พล.ต.ต.ปิยะ ถวัลย์วงศ์: สถาพร นาควิไลโรจน์
พี่ชายนายฮวด: นพพล โกมารชุน
นายลิ่ว แซ่เตียว: พลภัคค์ วัชรพงศ์หิรัญ
ตัวละคร: นักแสดงรับเชิญ
พะนอนิจ ภิรมย์รุจ (คุณหนอ) (วัยเด็ก): โบร์น่า รสิกา คันนิ่งแฮม
เด็กหญิงไวทิพย์ ภิรมย์รุจ (ลูกสาวของพะนอนิจกับเวทางค์): ทิพย์รดา ไมเออร์
นายแดง ไบเล่: จิรายุ ละอองมณี
กล้า ขันเงิน (วัยรุ่น): สุทธินันท์ เทียนสุวรรณ
นายเฟื้อง นรชัย (วัยหนุ่ม): อติรุจ กิตติพัฒนะ
นายแพทย์เตช สุมนกุล (วัยหนุ่ม): ชนาธิป พิสุทธิ์เสรีวงศ์
นายทองนอก ป้อมมงคล (วัยหนุ่ม): ภรภัทร ศรีขจรเดชา
แหล่งข้อมูลอื่น

กาหลมหรทึก ที่สยามโซน
โซฟี เมาดาลีเนอแห่งเดนมาร์ก

โซฟี เมาดาลีเนอแห่งเดนมาร์ก สมเด็จพระราชินีแห่งสวีเดน (เดนมาร์ก: Sophie Magdalene ; สวีเดน: Sofia Magdalena) (3 กรกฎาคม ค.ศ. 1746 – 21 สิงหาคม ค.ศ. 1813) ทรงเป็นสมเด็จพระราชินีแห่งสวีเดน โดยเป็นพระมเหสีในพระเจ้ากุสตาฟที่ 3 แห่งสวีเดน พระนางเป็นพระราชธิดาพระองค์โตในพระเจ้าเฟรเดอริกที่ 5 แห่งเดนมาร์กกับสมเด็จพระราชินีหลุยส์แห่งเดนมาร์ก และเป็นพระเชษฐภคินีในพระเจ้าคริสเตียนที่ 7 แห่งเดนมาร์ก
ภูมิหลังและช่วงต้นพระชนม์ชีพ

เจ้าหญิงโซฟี เมาดาลีเนอแห่งเดนมาร์กประสูติในวันที่ 3 กรกฎาคม พ.ศ. 2289 ณ พระราชวังคริสเตียนบอร์ก โคเปนเฮเกน เป็นพระราชธิดาพระองค์โตในพระเจ้าเฟรเดอริกที่ 5 แห่งเดนมาร์กกับพระมเหสีพระองค์แรก สมเด็จพระราชินีหลุยส์แห่งเดนมาร์ก ใน พ.ศ. 2294 ขณะมีพระชนมายุ 5 พรรษา เจ้าหญิงทรงถูกหมั้นหมายกับรัชทายาทแห่งราชบัลลังก์สวีเดน คือ เจ้าชายกุสตาฟ และนำมาซึ่งการขึ้นเป็นสมเด็จพระราชินีแห่งสวีเดน การอภิเษกสมรสถูกจัดแจงโดยรัฐสภาไม่ใช่พระราชวงศ์สวีเดน และเจ้าหญิงทรงเป็นที่ชิงชังจากสมเด็จพระราชินีหลุยซา อัลริคาซึ่งทรงขัดแย้งกับรัฐสภามาเป็นเวลานานและทรงต้องการให้พระราชโอรสอภิเษกสมรสกับพระนัดดาของพระนางเองคือ มาร์เกรฟวีนฟิลิปพินส์แห่งบรันเดนบวร์ก-ชเวดท์ ในวันที่ 1 ตุลาคม พ.ศ. 2309 เจ้าหญิงโซเฟีย มักดาลีนาได้อภิเษกสมรสกับเจ้าชายกุสตาฟโดยผ่านตัวแทนที่พระราชวังคริสเตียนบอร์กในโคเปนเฮเกน และทั้งสองพระองค์ได้อภิเษกสมรสอย่างเป็นทางการที่สต็อกโฮล์ม ในวันที่ 4 พฤศจิกายน
ภูมิหลังและช่วงต้นพระชนม์ชีพ > การเข้าสู่ราชสำนักสวีเดน

ในราชสำนักสวีเดน เจ้าหญิงทรงได้รับการต้อนรับด้วยความเมตตาจากสมเด็จพระเจ้าอดอล์ฟ เฟรเดอริคแห่งสวีเดน พระสัสสุระแต่สมเด็จพระราชินีหลุยซา อัลริคา พระสัสสุซึ่งทรงปกครองราชสำนัก พระนางทรงชิงชังเจ้าหญิงและแม้กระทั่งเจ้าชายกุสตาฟ พระสวามีก็ไม่สนพระทัยในเจ้าหญิง สมเด็จพระราชินีหลุยซา อัลริคาทรงพยายามโน้มน้าวให้พระราชโอรสห่างเหินกับพระสุณิสา ซึ่งเจ้าชายกุสตาฟทรงรังเกียจแม้แต่จะคิดถึงเรื่องการมีเพศสัมพันธ์กับสตรีจนไม่ประสงค์แม้แต่จะลอง คนผู้หนึ่งในสมัยนั้นได้กล่าวว่า "เจ้าชายองค์นี้ไม่เคยแสดงความจงรักภักดีต่อหน้าแท่นบูชาวีนัส" ใน พ.ศ. 2312 เมื่อศิลปินชาวสวีเดนเดินทางไปเยือนราชสำนักเดนมาร์กของสมเด็จพระเจ้าคริสเตียนที่ 7 แห่งเดนมาร์ก พระเจ้าคริสเตียนตรัสถามเขาถึงพระพลานามัยของพระเชษฐภคินี ศิลปินผู้นั้นทูลตอบว่า "เจ้าหญิงทรงสุขสบายดีเท่าที่สตรีผู้สมรสมาเกือบสามปีแต่ยังบริสุทธิ์ผุดผ่องพึงรู้สึกพระเจ้าค่ะ" เจ้าหญิงโซฟี เมาดาลีเนอทรงได้รับการบรรยายว่าเป็นเจ้าหญิงที่ทรงพระสิริโฉม เจ้าหญิงทรงนำสินสมรสจำนวนมากมายังราชสำนักสวีเดนนับตั้งแต่ พ.ศ. 2223 ที่ซึ่งเจ้าหญิงอัลริคา เอเลโอนอราแห่งเดนมาร์กได้อภิเษกสมรสกับสมเด็จพระเจ้าชาร์ลส์ที่ 11 แห่งสวีเดน เจ้าหญิงโซเฟีย มักดาลีนาทรงได้รับการศึกษาเพื่อทำหน้าที่พระราชินีที่ดี พระนางทรงได้รับการสรรเสริญมากแต่ไม่ทรงได้รับความนิยมอันเนื่องจากการที่ทรงได้รับการอบรมดูแลอย่างเข้มงวดทำให้เป็นการยากที่จะทรงปรับตัวให้เข้ากับราชสำนักสวีเดน โดยตามธรรมชาติ พระนางมีพระบุคลิกที่เยือกเย็นและถือพระองค์ หลังจากพระเจ้าอดอล์ฟ เฟรเดอริคแห่งสวีเดนเสด็จสวรรคตในปี พ.ศ. 2314 เจ้าชายกุสตาฟได้ขึ้นครองราชย์เป็น สมเด็จพระเจ้ากุสตาฟที่ 3 แห่งสวีเดน ในปีถัดมา เจ้าหญิงโซเฟีย มักดาลีนาได้รับการสวมมงกุฎสมเด็จพระราชินีแห่งสวีเดน
สมเด็จพระราชินี

สมเด็จพระราชินีโซฟียา มักดาเลนามีพระบุคลิกที่เคร่งเครียดและเขินอาย และไม่ทรงเคยเป็นสมาชิกของกลุ่มคนวงในของกษัตริย์ พระนางและพระเจ้ากุสตาฟมีพระบุคลิกที่แตกต่างกันที่ซึ่งได้สร้างความเหินห่างของทั้งสองพระองค์ พระนางทรงประกอบพระราชกรณียกิจตามพิธีการแต่ไม่ทรงชอบวิถีชีวิตในราชสำนักที่หรูหราซึ่งล้อมรอบพระสวามีที่โปรดการเข้าสังคม เมื่อทรงประกอบพระราชกรณียกิจในฐานะของสมเด็จพระราชินี ดัชเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อปพระชายาในพระอนุชาของพระสวามี ได้ทรงบรรยายถึงพระราชินีว่าทรง "ถูกบังคับให้พบปะผู้คน" พระราชินีโปรดที่จะประทับที่ที่ประทับส่วนพระองค์คือ พระราชวังอัลริคส์ดัลเมื่อใดก็ตามที่ทรงเลี่ยงได้
ในพระอนุทินสำคัญของดัชเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อป ทรงบรรยายถึงพระราชินีว่า ทรงพระสิริโฉม, เยือกเย็น, เงียบและทะนง ทรงสุภาพมากและเป็นทางการ ทรงสงวนท่าทีและไม่โปรดการเข้าสังคม ในโอกาสที่เป็นทางการ พระนางทรงประพฤติพระองค์อย่างดีที่สุด พระนางทรงประพฤติปฏิบัติตามมารยาทของราชสำนักอย่างงดงามและทรงได้รับการพบเห็นในฐานะที่สง่างามและน่าประทับใจ พระราชินีมีพระสหายสนิท 2 คน คือ มาเรีย ออโรรา อุกกลาและบารอนเนส เวอร์จิเนีย ชาร์ล็อตตา ดูวอล แมนเดอร์สตอร์ม พระนางโปรดการประทับเพียงลำพังด้วยการใช้เวลาในที่ที่ประทับและเสวยอาหารเพียงพระองค์เดียว พระนางทรงทำพระเกศาอย่างเป็นทางการทุก ๆ สองสัปดาห์และโปรดการละครที่ซึ่งทรงร่วมชมการแสดงบ่อยครั้ง ระหว่างที่พระเจ้ากุสตาฟเสด็จเยือนอิตาลีในปี พ.ศ. 2326 ถึง พ.ศ. 2327 พระนางเสด็จเสวยพระกระยาหารในสาธารณะอย่างเป็นทางการทุก ๆ สองสัปดาห์ นางสนองพระโอษฐ์ของพระนางเป็นสตรีชาวสวีเดนที่มีชื่อเสียงในยุคนี้ได้แก่ ชาริทีสทั้งสาม คือ ออกุสตา ฟอน เฟอร์เซน, อุลลา ฟอน โฮ็ปเกนและโลวีซา เมเจอร์เฟลท์ และศิลปินได้แก่ มารีอานน์ เออห์เรนสตอร์มและชาร์ล็อตตา เซเดอร์ครูทซ์
สมเด็จพระราชินีโซฟียา มักดาเลนาไม่ทรงยุ่งเกี่ยวกับการเมือง ยกเว้นในครั้งหนึ่ง ช่วงระหว่างสงครามรัสเซีย-สวีเดน (1788 – 1790) ในปี พ.ศ. 2331 พระนางทรงริเริ่มเจรจาสงบศึกกับเดนมาร์ก ทรงเรียกตัวเอกอัครราชทูตเดนมาร์กมาเข้าเฝ้า ตรัสกับเขาและมีพระราชเสาวนีย์ให้เขานำพระราชหัตถเลขาของพระนางไปมอบแก่พระเจ้าคริสเตียนที่ 7 แห่งเดนมาร์ก พระอนุชา ในช่วงสงครามรัสเซีย-สวีเดนนี้มีการบันทึกว่าพระราชินีทรงพบปะเชลยศึกชาวรัสเซียในสวนของพระราชวังฮากาและทรงประทานเงินแก่พวกเขาคนละ 100 โครน และมีการกล่าวว่าพระราชินีโปรดฉลองพระองค์แบบอังกฤษเนื่องจากทรงเห็นว่าฉลองพระองค์แบบฝรั่งเศสนั้นดูเปิดเผยมากเกินไป
สมเด็จพระราชินี > วิกฤตการสืบราชบัลลังก์

สมเด็จพระราชินีโซฟียา มักดาเลนาทรงเป็นที่รู้จักในประวัติศาสตร์สวีเดนด้วยข้อครหาที่เกี่ยวกับการสมรสที่สำเร็จบริบูรณ์และปัญหาพระโอรสนอกสมรสของพระนาง การอภิเษกสมรสของพระนางตามปกติเป็นการจัดเพื่อผลประโยชน์ทางการเมือง ซึ่งพระราชินีโซเฟัย มักดาลีนาในช่วงแรกทรงได้รับการบรรยายจากพระสวามีว่าทรง "เยือกเย็นอย่างน้ำแข็ง" การอภิเษกสมรสไม่สำเร็จบริบูรณ์จนกระทั่ง พ.ศ. 2318 เวลาเก้าปีหลังจากการอภิเษกสมรส ซึ่งกลายเป็นหัวข้อนินทาและการเย้ยหยันท่ามกลางบางราชสำนักของยุโรป ที่มีข่าวลือว่า พระมหากษัตริย์ทรงเป็นพวกรักร่วมเพศหรือไร้สมรรถภาพทางเพศ กิจกรรมทางเพศของพระองค์ที่ซึ่งได้สร้างผลกระทบต่อพระชนม์ชีพของสมเด็จพระราชินีโซเฟีย มักดาลีนา ในฐานะที่เป็นการสมรสกันในราชวงศ์เพื่อการผลิตทายาท และเหตุนี้ยังเป็นประเด็นถกเถียง หลายๆเอกสารได้บันทึกไว้ว่าระหว่างพระชนม์ชีพของพระเจ้ากุสตาฟได้รับการยืนยันว่าทรงเป็นพวกรักร่วมสองเพศ ประสบการณ์ทางเพศของพระเจ้ากุสตาฟทรงถูกกล่าวหาถึงการพัฒนาการไม่สมวัยหรือทรงเป็นพวกไร้เพศ ขณะทรงอยู่ในวัยฉกรรจ์ พระเจ้ากุสตาฟทรงหลงรักมารดาของแอ็กเซล ฟอน เฟอร์เซนคือ เฮดวิก คาทารีนา เดอ ลา การ์ดีและในปี พ.ศ. 2311 พระองค์ทรงมีความผูกพันทางอารมณ์อย่างลึกซึ้งกับหญิงสูงศักดิ์คือ ชาร์ล็อต ดู รีทซ์ ถึงแม้ว่าเรื่องเหล่านี้ไม่เป็นที่รู้จักถ้าเรื่องอื้อฉาวนี้สำเร็จบริบูรณ์ จากข้อมูลที่เชื่อถือได้ได้อธิบายว่าทั้งสมเด็จพระราชินีและพระมหากษัตริย์ทรงมีปัญหาร้ายแรงทางกายวิภาคเป็นผลให้เกิดการกระทำซึ่งกระตุ้นความรู้สึกทางเพศ อีริค โลนนรอท นักประวัติศาสตร์ชาวสวีเดนได้สรุปว่า ไม่มีหลักฐานข้อเท็จจริงในข่าวลือของพระเจ้ากุสตาฟที่ 3 ซึ่งทรงถูกโน้มเอียงไปทางรักร่วมเพศหรือรักร่วมสองเพศ หรือเจ้าชายกุสตาฟ อดอล์ฟไม่ใช่พระราชโอรสนอกสมรส
การดำรง สถานะเดิม ระหว่างพระเจ้ากุสตาฟที่ 3กับพระมเหสีของพระองค์ได้ถูกเอาใจใส่โดยสมเด็จพระพันปีหลวง ซึ่งไม่ทรงต้องการแข่งขันทางบทบาทเหนืออิทธิพลของพระราชโอรส สมเด็จพระราชินีโซฟียา มักดาเลนาซึ่งทรงได้รับการเลี้ยงดูตามศาสนาและทรงมีบุคลิกที่เก็บพระองค์ได้ทำให้พระนางทรงหลีกเลี่ยงการแสดงความร่าเริงและประพฤติตามธรรมชาติในราชสำนักของพระเจ้ากุสตาฟ ที่ซึ่งทำให้พระนางทรงได้รับความสนพระทัยน้อยในทัศนะของพระสวามีซึ่งโปรดการเข้าสังคม
ใน พ.ศ. 2317 พระเจ้ากุสตาฟทรงจัดพระราชพิธีอภิเษกสมรสของเจ้าชายชาร์ลส์ พระอนุชากับดัสเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อปเพื่อแก้ไขปัญหา เมื่อเวลาผ่านไปเกิดปัญหาเรื่ององค์รัชทายาทในราชบัลลังก์ทันที ดัสเชสเฮดวิก เอลิซาเบธ ชาร์ล็อตทรงล้มเหลวในการทรงพระครรภ์หลายครั้งและจบลงด้วยการแท้ง ที่ซึ่งสร้างความรีบเร่งแก่พระเจ้ากุสตาฟในการทำให้การสมรสสำเร็จบริบูรณ์ด้วยการผลิตองค์รัชทายาทของพระองค์ด้วยพระมเหสีของพระองค์เอง
ใน พ.ศ. 2321 สมเด็จพระราชินีโซฟียา มักดาเลนามีพระประสูติกาลเจ้าชายกุสตาฟ อดอล์ฟในฐานะองค์รัชทายาทในราชบัลลังก์ และใน พ.ศ. 2325 พระนางมีพระประสูติกาลพระโอรสพระองค์ที่สองคือ เจ้าชายคาร์ล กุสตาฟ ดยุกแห่งสมาแลนด์ ซึ่งมีพระชนม์ชีพในช่วงหนึ่งปีก็สิ้นพระชนม์ มีการแนะนำในบางวงว่าพระราชโอรสพระองค์แรกของพระเจ้ากุสตาฟมีบิดาที่แท้จริงคือใครบางคน เมื่อองค์รัชทายาทประสูติ บิดาของพระโอรสได้ถูกเชื่อโดยสมเด็จพระพันปีหลวง ว่าเป็นเคานท์อดอล์ฟ เฟรเดอริค มังค์ อัฟ ฟุลกิลา ซึ่งต่อมาได้เป็นหัวหน้าทหารม้า ข่าวลือนี้ได้ถูกเชื่อโดยสาธารณะและราชสำนัก และการยอมรับเรื่องอื้อฉาวของสมเด็จพระพันปีหลวงได้นำไปสู่หนึ่งปีของความขัดแย้งระหว่างสมเด็จพระพันปีหลวงกับพระราชโอรส
สมเด็จพระพันปีหลวงและบั้นปลายพระชนม์ชีพ

ใน พ.ศ. 2335 พระเจ้ากุสตาฟที่ 3 ทรงถูกลอบปลงพระชนม์ กลุ่มผู้สมรู้ร่วมคิดมีเจตนาที่จะให้พระนางโซฟียา มักดาเลนาทรงเป็นผู้สำเร็จราชการแผ่นดินในระหว่างที่พระราชโอรสยังทรงพระเยาว์ พระนางทรงถูกทำให้เกรงกลัวผู้ทำการปลงพระชนม์พระสวามี แต่ก็กลายเป็นข้อครหาว่าพระนางไม่ทรงฉลองพระองค์ไว้ทุกข์ขณะทรงประทับส่วนพระองค์แต่ทรงไว้ทุกข์เฉพาะพระราชพิธีเสด็จเป็นทางการเท่านั้น มันกลายเป็นสิ่งที่ดีเนื่องจากทรงสามารถปลีกพระองค์ออกจากสาธารณะ พระเทวัน (น้องเขย)ของพระนาง ดยุคชาร์ลส์ได้กลายเป็นผู้สำเร็จราชการแทนพระองค์ และพระนางทรงหลบเลี่ยงบทบาททางการเมือง ในขณะที่ทรงตกพุ่มหม้าย สมเด็จพระพันปีหลวงโซเฟีย มักดาลีนาทรงดำรงพระชนม์ชีพเก็บพระองค์และทรงประกอบพระราชกรณียกิจเพื่อการกุศล
ใน พ.ศ. 2340 พระนางทรงยืนกรานที่จะเลี่ยงที่จะเสด็จรับพระสุณิสา คือ เจ้าหญิงเฟรเดอริกาแห่งบาเด็นในคราวที่เจ้าหญิงเสด็จมาถึง ซึ่งพระพันปีหลวงทรงจดจำถึงคราที่พระนางทรงต้องโดดเดี่ยวเมื่อการที่ต้องมาเป็นเจ้าสาวอย่างขมขื่นพระทัย ในระหว่างรัชกาลของพระราชโอรส พระนางแทบจะไม่แสดงพระองค์ในราชสำนักยกเว้นทุกวันอาทิตย์และการทูลเชิญของราชสำนัก และพระนางโปรดที่จะประทับแต่ในพระตำหนักส่วนพระองค์
ใน พ.ศ. 2352 พระนางทรงได้เป็นพยานในการสละราชบัลลังก์ของพระเจ้ากุสตาฟที่ 4 อดอล์ฟ พระราชโอรส หลังจากสวีเดนต้องสูญเสียฟินแลนด์ให้แก่รัสเซีย พระนางทรงสะเทือนพระทัยมากจากการที่พระราชโอรสทรงถูกรัฐประหารยึดพระราชอำนาจ พระเจ้ากุสตาฟที่ 4 และพระราชินีเฟรเดอริกาทรงถูกเนรเทศและแทนที่ด้วยสมเด็จพระเจ้าคาร์ลที่ 13 แห่งสวีเดน พระเทวันของพระนาง แต่พระนางยังคงได้รับพระบรมราชานุญาตให้ประทับที่สวีเดนต่อไปจนกระทั่งสิ้นพระชนม์ ในปี พ.ศ. 2353 – 2354 พระนางทรงเป็นหนึ่งในพระราชวงศ์เพียงไม่กี่พระองค์ที่ทรงเป็นมิตรกับเดซีรี แคร์รี นายพลฌอง แบ็ฟติสท์ เบอร์นาด็อตต์ได้ระมัดระวังสมเด็จพระพันปีหลวงด้วยความคลางแคลงใจ แม้ว่าพระนางจะทรงได้รับการคุ้มครองโดยไม่ทรงต้องรับโทษฑัณฑ์ซึ่งพระนางไม่ทรงตำหนิเขาว่าทั้งเขาและบุตรชายของเขาได้ทำการแทนที่ตำแหน่งของพระราชโอรสและพระราชนัดดาของพระนาง และเหตุนี้เองทำให้เบอรืนาด็อตต์เต็มใจที่จะดำรงสถานะของพระนางไว้
ได้มีการกล่าวถึงพระนางว่า
พระนางทรงเป็นหนึ่งในบุคคลที่น่าเศร้าใจที่สุดและโดดเดี่ยวที่สุดในประวัติศาสตร์แห่งราชวงศ์สวีเดน
สวรรคต

สมเด็จพระพันปีหลวงโซฟียา มักดาเลนาเสด็จสวรรคตในวันที่ 21 สิงหาคม พ.ศ. 2356 ณ พระราชวังอัลริคส์ดัล ประเทศสวีเดน สิริพระชนมายุ 67 พรรษา พระบรมศพถูกฝังที่โบสถ์ริดดาร์โฮลเม็น ทรงดำรงพระชนม์ชีพในราชสำนักสวีเดนมาเป็นเวลาถึง 4 รัชกาลคือ รัชสมัยสมเด็จพระเจ้าอดอล์ฟ เฟรเดอริคแห่งสวีเดน, สมเด็จพระเจ้ากุสตาฟที่ 3 แห่งสวีเดน, สมเด็จพระเจ้ากุสตาฟที่ 4 อดอล์ฟแห่งสวีเดน และสมเด็จพระเจ้าชาร์ลส์ที่ 13 แห่งสวีเดน
วัฒนธรรมร่วมสมัย

เรื่องอื้อฉาวของการสมบูรณ์ของการอภิเษกสมรสนี้และเรื่องอื้อฉาวของการสืบราชสันตติวงศ์ได้ถูกนำมาสร้างในเอสวีทีในฐานะละครแนวประวัติศาสตร์เรื่อง "Gustav III:s äktenskap" (การอภิเษกสมรสของพระเจ้ากุสตาฟที่ 3) ในปี พ.ศ. 2544 ที่ซึ่งผู้ที่รับบทสมเด็จพระราชินีโซฟียา มักดาเลนาคือ อิเบน ฮเจ็จเล นักแสดงสาวชาวเดนมาร์ก
เรื่องนี้ได้กลายเป็นแรงบันดาลใจแก่นิยายเรื่อง Drottningens juvelsmycke (มงกุฎราชินี) ซึ่งโด่งดังมากในสวีเดน ซึ่งเล่าเรื่องราวผ่านตัวละครหลักชื่อ ทินโทมารา พี่น้องต่างมารดาของพระเจ้ากุสตาฟที่ 4 อดอล์ฟโดยมีบิดาเดียวกันคือเคานท์มังค์
พระราชโอรส

พระนางโซฟียา มักดาเลนามีพระราชโอรส 2 พระองค์ดังนี้
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรส และพระโอรส-ธิดา |
|  | พระเจ้ากุสตาฟที่ 4 อดอล์ฟแห่งสวีเดน | 17781 พฤศจิกายน พ.ศ. 2321 | 18377 กุมภาพันธ์ พ.ศ. 2380 | อภิเษกสมรส วันที่ 31 ตุลาคม พ.ศ. 2340 กับ เจ้าหญิงเฟรเดอริกาแห่งบาเด็น มีพระโอรสธิดา 5 พระองค์ ได้แก่ มกุฎราชกุมารกุสตาฟ เจ้าชายแห่งวาซา เจ้าหญิงโซฟีแห่งสวีเดน เจ้าชายคาร์ล กุสตาฟ แกรนด์ดยุกแห่งฟินแลนด์ เจ้าหญิงอเมเลียแห่งสวีเดน เจ้าหญิงเซซิเลียแห่งสวีเดน (1807–1844) |

|  | เจ้าชายคาร์ล กุสตาฟ ดยุกแห่งสมาแลนด์ | 178225 สิงหาคม พ.ศ. 2325 | 178323 มีนาคม พ.ศ. 2326 | สิ้นพระชนม์เมื่อทรงพระเยาว์ |
พระอิศริยยศ

3 กรกฎาคม พ.ศ. 2289 – 1 ตุลาคม พ.ศ. 2309 : เจ้าหญิงโซฟี มักดาเลนแห่งเดนมาร์กและนอร์เวย์
1 ตุลาคม พ.ศ. 2309 – 12 กุมภาพันธ์ พ.ศ. 2314 : มกุฎราชกุมารีแห่งสวีเดน
12 กุมภาพันธ์ พ.ศ. 2314 – 29 มีนาคม พ.ศ. 2335 : สมเด็จพระราชินีแห่งสวีเดน
29 มีนาคม พ.ศ. 2335 – 21 สิงหาคม พ.ศ. 2356 : สมเด็จพระพันปีหลวงแห่งสวีเดน
คณะเกษตร มหาวิทยาลัยเกษตรศาสตร์

| --- | --- |
Faculty of Agriculture, Kasetsart University

คติพจน์: เป็นองค์การที่เป็นเลิศด้านการเกษตรในเอเชีย และเป็นศูนย์กลางด้านเกษตรเขตร้อน
สถาปนา: 2 กุมภาพันธ์ พ.ศ. 2486; 81 ปีก่อน (2486-02-02)
สังกัดการศึกษา: มหาวิทยาลัยเกษตรศาสตร์
คณบดี: รศ.ดร.ธานี ศรีวงศ์ชัย
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีเหลืองข้าวโพด
เว็บไซต์: www.agr.ku.ac.th

คณะเกษตร มหาวิทยาลัยเกษตรศาสตร์ เป็นคณะเกษตรแห่งแรกของประเทศไทย มีวัตถุประสงค์ในจัดการเรียนการสอนในด้านการเกษตรของประเทศไทย ภายหลังได้แยกการบริหารงานเพื่อความคล่องตัวเป็น 2 แห่ง คือ คณะเกษตร (ตั้งอยู่ ณ วิทยาเขตบางเขน) และ คณะเกษตร กำแพงแสน
ประวัติ

คณะเกษตร เป็นหนึ่งในสี่คณะแรกในมหาวิทยาลัยเกษตรศาสตร์ โดยการโอนกิจการของกองวิทยาลัยเกษตรศาสตร์จากกรมเกษตร มาดำเนินการตามพระราชบัญญัติมหาวิทยาลัยเกษตรศาสตร์ พ.ศ. 2486 เมื่อแรกก่อตั้งมีชื่อว่า "คณะเกษตรศาสตร์" ตามพระราชกฤษฎีกา จัดแบ่งคณะในมหาวิทยาลัยเกษตรศาสตร์ พุทธศักราช 2486 โดยแบ่งกิจการออกเป็น 5 แผนก คือ แผนกวิชาเกษตรศาสตร์ แผนกวิชาสัตวบาล แผนกวิชาเคมี แผนกวิชากีฏวิทยาและโรคพืช และแผนกวิชาวิศวกรรมเกษตร
หลังจากการจัดตั้งคณะเกษตรศาสตร์อย่างเป็นทางการ ได้มีการเปิดแผนกชีววิทยาเพิ่มขึ้นอีก 1 แผนก และเปลี่ยนชื่อแผนกเคมีเป็นแผนกฟิสิกส์และเคมี ในวันที่ 18 มิถุนายน พ.ศ. 2495 ต่อมาในวันที่ 16 พฤษภาคม พ.ศ. 2499 คณะเกษตรศาสตร์ได้เริ่มเปิดสอนหลักสูตรปริญญาโท คือ หลักสูตรปริญญากสิกรรมและสัตวบาลมหาบัณฑิต สาขาวิชาเอกสัตวบาล ซึ่งนับเป็นหลักสูตรแรกของมหาวิทยาลัยเกษตรศาสตร์ และได้มีการเปลี่ยนชื่อจาก คณะเกษตรศาสตร์ เป็น "คณะกสิกรรมและสัตวบาล" และเพิ่มแผนกเคหเศรษฐศาสตร์ขึ้นอีก 1 แผนก และได้เปลี่ยนชื่อแผนกฟิสิกส์และเคมีเป็นแผนกเคมีตามเดิม
เมื่อวันที่ 1 มีนาคม พ.ศ. 2509 ได้มีพระราชกฤษฎีกาจัดแบ่งคณะในมหาวิทยาลัย ในวันที่ 9 มีนาคม พ.ศ. 2509 จึงได้เปลี่ยนชื่อคณะกสิกรรมและสัตวบาล เป็น "คณะเกษตร" และแบ่งส่วนราชการใหม่เป็น 8 ภาควิชา ดังนี้
ภาควิชากีฏวิทยาและโรคพืช
ภาควิชาเกษตรกลวิธาน (เดิมชื่อแผนกวิชาเกษตรวิศวกรรม)
ภาควิชาคหกรรมศาสตร์ (เดิมชื่อแผนกวิชาเคหเศรษฐศาสตร์)
ภาควิชาพืชศาสตร์ (เดิมชื่อแผนกวิชาเกษตรศาสตร์)
ภาควิชาสัตวบาล
ภาควิชาวิทยาศาสตร์การอาหาร (เป็นแผนกวิชาใหม่)
ภาควิชาเกษตรนิเทศ (เป็นแผนกวิชาใหม่)
ภาควิชาปฐพีวิทยา (เป็นแผนกวิชาใหม่)
ต่อมาในวันที่ 13 ตุลาคม พ.ศ. 2518 มีประกาศสำนักนายกรัฐมนตรีเรื่อง การแบ่งส่วนราชการในมหาวิทยาลัยเกษตรศาสตร์ ลงวันที่ 2 ตุลาคม พ.ศ. 2518 ได้แยกภาควิชากีฏวิทยาและโรคพืชเป็นภาควิชากีฏวิทยา และภาควิชาโรคพืช และยุบเลิกภาควิชาพืชศาสตร์ โดยจัดตั้งเป็น 2 ภาควิชาใหม่ คือ ภาควิชาพืชไร่นา กับ ภาควิชาพืชสวน
คณะเกษตรได้เริ่มดำเนินการสอนหลักสูตรปริญญาเอกเป็นครั้งแรก ในปีการศึกษา พ.ศ. 2521 ใน สาขากีฏวิทยา และ สาขาปฐพีวิทยา เป็นต้นมา และต่อมาในปี พ.ศ. 2522 ได้เริ่มดำเนินกิจกรรม การเรียนการสอนที่วิทยาเขตกำแพงแสน จังหวัดนครปฐม เมื่อวันที่ 8 พฤศจิกายน พ.ศ. 2522 ซึ่งเป็น วันเปิดเรียนภาคปลาย ปีการศึกษา 2521 โดยเริ่มให้นิสิตปริญญาตรีชั้นปีที่ 3 และ 4 หลักสูตรวิทยาศาสตรบัณฑิต (เกษตรศาสตร์) ไปเรียนที่วิทยาเขตกำแพงแสน
ในปี พ.ศ. 2523 ได้มีประกาศสำนักนายกรัฐมนตรีเรื่อง การแบ่งส่วนราชการในมหาวิทยาลัยเกษตรศาสตร์ ลงวันที่ 23 พฤษภาคม พ.ศ. 2523 ได้ย้ายภาควิชาวิทยาศาสตร์การอาหาร จากคณะเกษตรไปสังกัดคณะอุตสาหกรรมเกษตร โดยตั้งชื่อใหม่เป็น ภาควิชาวิทยาศาสตร์และเทคโนโลยีการอาหาร ต่อมา พ.ศ. 2527 มีประกาศทบวงมหาวิทยาลัยเรื่อง การแบ่งส่วนราชการในมหาวิทยาลัยเกษตรศาสตร์ (ฉบับที่ 3) พ.ศ. 2527 ลงวันที่ 7 กุมภาพันธ์ พ.ศ. 2527 ได้กำหนดให้มีภาควิชาส่งเสริมและนิเทศศาสตร์เกษตรในคณะเกษตร ดังนั้นคณะเกษตรจึงมีภาควิชาทั้งหมด 9 ภาควิชา มาจนถึงปัจจุบัน
ปีการศึกษา 2528 คณะเกษตรได้มีนโยบายให้นิสิตชั้นปีที่ 1 ของหลักสูตรวิทยาศาสตรบัณฑิต (เกษตรศาสตร์) ไปศึกษา ณ วิทยาเขตกำแพงแสน โดยไม่ต้องศึกษาวิชาพื้นฐานในชั้นเรียนปีที่ 1 และ 2 ณ วิทยาเขตบางเขน โดยเริ่มต้นศึกษา ณ วิทยาเขตกำแพงแสนในชั้นปีที่ 1
ปี พ.ศ. 2538 ได้ย้ายนิสิตหลักสูตรวิทยาศาสตรบัณฑิต (เกษตรศาสตร์) ไปเริ่มต้นการศึกษาในชั้นปีที่ 1 ณ วิทยาเขตกำแพงแสนได้สมบูรณ์
ต่อมาวันที่ 18 มีนาคม พ.ศ. 2546 มีประกาศสภามหาวิทยาลัยเกษตรศาสตร์ให้แยกคณะเกษตรเป็น 2 คณะคือ คณะเกษตร และ คณะเกษตร กำแพงแสน
หน่วยงาน

ภาควิชา สำนัก สถาบัน และศูนย์ ภายในคณะเกษตร
| หน่วยงานภายในคณะเกษตร มหาวิทยาลัยเกษตรศาสตร์> ภาควิชา | หน่วยงานภายในคณะเกษตร มหาวิทยาลัยเกษตรศาสตร์> หน่วยงานวิจัย พัฒนา และสนับสนุน |
| --- | --- |
 ภาควิชากีฏวิทยา เก็บถาวร 2017-10-22 ที่ เวย์แบ็กแมชชีน  ภาควิชาเกษตรกลวิธาน เก็บถาวร 2021-03-03 ที่ เวย์แบ็กแมชชีน  ภาควิชาคหกรรมศาสตร์ เก็บถาวร 2017-10-10 ที่ เวย์แบ็กแมชชีน โรงเรียนอนุบาลคหกรรมศาสตร์เกษตร  โครงการศูนย์บริบาลและพัฒนาเด็กเล็กฯ  โครงการมาตรฐานทางการบริการอาหาร (แก้วเกษตร)  ภาควิชาปฐพีวิทยา  ภาควิชาพืชไร่นา  ภาควิชาพืชสวน เก็บถาวร 2017-10-23 ที่ เวย์แบ็กแมชชีน สถานีวิจัยปากช่อง  ภาควิชาโรคพืช เก็บถาวร 2017-10-08 ที่ เวย์แบ็กแมชชีน  ภาควิชาส่งเสริมและนิเทศศาสตร์เกษตร  ภาควิชาสัตวบาล เก็บถาวร 2017-10-27 ที่ เวย์แบ็กแมชชีน สถานีวิจัยทับกวาง:  สำนักงานเลขานุการ เก็บถาวร 2017-09-19 ที่ เวย์แบ็กแมชชีน  ศูนย์วิจัยข้าวโพดและข้าวฟ่างแห่งชาติ เก็บถาวร 2017-10-22 ที่ เวย์แบ็กแมชชีน  ศูนย์วิจัยและถ่ายทอดเทคโนโลยีการเกษตร สถานีวิจัยลพบุรี (โคกเจริญ)  สถานีวิจัยและพัฒนาอาชีพแก่เกษตรกร (เพนียด)  สถานีวิจัยเขาหินซ้อน  สถานีวิจัยเพชรบูรณ์  สถานีวิจัยดอยปุย